อาการเป็นแบบ เหมือนมีอะไรติดในคออะครับ พอผมกินน้ำร้อนรู้สึกโล่งแล้วก็กลับมาเป็นอีกอะครับ แต่พอผม เรอ มันโล่งมากเลยอะครับ ผมควรรักษายังไงดีครับ แต่ผมมีกินเบียร์ไปแกเวนึงด้วยอะครับ
สวัสดีค่ะ Rolna อาการมีอะไรติดที่ในคอ พอเรอแล้วดีขึ้นนั้น น่าจะเกี่ยวกับเรื่องของทางเดินอาหาร เช่นมีกรดไหลย้อน มีลมหรือน้ำในทางเดินอาหารมากเกินไป มากกว่าเรื่องการติดเชื้อในทางเดินหายใจจากเชื้อไวรัส แต่ก็ยังเป็นไปได้ซึ่งกรดไหลย้อนเกิดจากกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอก การรักษาคือการรับประทานยาลดกรด และปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นแนะนำการปรับพฤติกรรมด้วยตนเองก่อน ดื่มน้ำมากๆ และงดการดื่มแอลกอฮอล์และหากยังมีอาการต่อเนื่องเรื้อรัง หรือคลื่นไส้ กินได้น้อย ควรไปพบแพทย์เพื่อตรวจเพิ่มเติม